Ердевик

Ердевик (слч. Erdevík) је насеље у Србији, у општини Шид, у Сремском округу. Према попису из 2022. било је 2.144 становника. Овде се налазе Српска православна црква Светог Николе, Римокатоличка црква Светог Михајла и Словачка евангеличка црква. Географија Налази се на надморској висини од 140 метара, на обронцима Фрушке горе. Окружују га три већа места: Илок, Сремска Митровица и Шид, чијој општини и припада. Ердевик има три прекрасна језера, од којих друго по величини има сређено купалиште, са 15 метара насутог шљунка. Ердевик је познат по сјајним винима и многобројним малим винаријама. Језера Језеро Брује је хидроакумулација површине 0,17 км2, запремине 476.000 м3, на 122 м н.в. настала преграђивањем водотока Бруја. Налази се 1,5 км северозападно од Ердевика у западном делу Фрушке горе. Издужена је у правцу североисток-југозапад. Лева обала је шумовита, а десна има искрчених делова под травном вегетацијом или шљунком који има функцију плажа. Језеро је вишенаменско, а основна намена је заштита од бујица и задржавање еродованог материјала са долинских страна. Друга намена је рекреативно - туристичка. Лако је приступачно, око језера постоји кружни пут. Заједно са 400 м узводнијим језерцетом Бања, површине 1.000 м2, које је било римско купатило спада у излетишта становника Ердевика. Вода има лековита својства. Језеро се користи и за риболов. Мохарач је хидроакумулација површине 0,54 км2, запремине 2,34 милиона м3, настала 1981. године преграђивањем тока водотока Мохарач. Налази се 1,2 км североисточно од Ердевика, у западном делу Фрушке горе на 120 м н.в. Језеро је издужено у правцу североисток - југозапад. На најузводнијем делу обала је шумовита, док су долинске стране углавном оранице и затрављене површине. Језеро је вишенаменско, али је основна намена заштита околних ораница од бујичних поплава. Друга намена је рекреативно - туристичка јер Мохарач спада у излетишта становника Ердевика, Визића и Бингуле. Ловиште Ворово Ограђени део ловишта "Национални парк Фрушка гора-Ворово" налази се недалеко од Ердевика, на крајњим западним обронцима Фрушке горе. Од Београда је ловиште удаљено око 115 км, а од Новог Сада 75 км. Ловиште обухвата површину од око 1.500 ха, и подељено је у две целине. У првом ограђеном делу унутар Ворова, површине 700 ха гаји се лопатарска и муфлонска дивљач, а у другом површине 800 ха, успешно се гаје Дивља свиња. Ограђеним делом ловишта Ворово управља РЈ Ердевик захваљујући посебно организованој ловочуварској служби која се стара о спровођењу планираних активности у вези са газдовањем дивљачи. Прошлост Антика У околини Ердевика, посебно на потезу Бања Кулина налазе се термални извори са љековитом водом. Рекогнисцирањем тог подручја утврђено је постојање римске грађевине са фрагментима водоводних цијеви, те римско купатило. У непосредној близини уочен је покретни археолошки материјал, новчићи римског императора Антонина Пија, и двије зидане гробнице. Нови вијек Ердевик је је 1885. године био седиште истоименог изборног среза за Српски црквено-народни сабор у Карловцима. Пописани су заједно Ердевик и Љуба са укупно 1228 душа. Познате личности Мира Бањац, југословенска и српска глумица Гроздана Олујић, српска списатељица Галерија Демографија У насељу Ердевик живи 2689 пунолетних становника, а просечна старост становништва износи 42,3 година (40,0 код мушкараца и 44,6 код жена). У насељу има 1224 домаћинства, а просечан број чланова по домаћинству је 2,23. Становништво у овом насељу веома је нехомогено, а у последња три пописа, примећен је пад у броју становника. Збирка слика Референце Спољашње везе Мапе, аеродроми и временска ситуација локација (Fallingrain) Сателитска мапа (Wikimapia) Гугл сателитска мапа (Maplandia) План насеља на мапи (Mapquest)